cyanic-selkie/wikianc huggingface dataset:
Union of Concerned Scientists
2007
ในวันที่ 21 มิถุนายน 2007 รายงานของ UCS กล่าวหาสำนักงานป้องกันสิ่งแวดล้อมว่าเปลี่ยนข้อมูลวิทยาศาสตร์ด้วยเหตุผลทางการเมือง เพื่อเปลี่ยนกฎควบคุมโอโซนของสหรัฐ ผู้อำนวยการของโปรแกรมความซื่อสัตย์ทางวิทยาศาสตร์ของ UCS กล่าวว่า "กฎหมายบอกว่าให้ใช้วิทยาศาสตร์ และวิทยาศาสตร์ก็บอกให้ลดระดับโอโซนที่เป็นบรรทัดฐานลงให้ถึงระดับที่ปลอดภัย... โดยไม่สนใจข้อวิเคราะห์ของนักวิทยาศาสตร์ตนเอง สำนักงานป้องกันสิ่งแวดล้อมกำลังเสี่ยงสุขภาพของคนอเมริกันเป็นล้าน ๆ คน"
2011
ในเดือนมีนาคม 2011 UCS ได้สรุปเหตุการณ์ภัยพิบัตินิวเคลียร์ฟุกุชิมะไดอิชิประจำวันทุกวันให้กับสื่อ
วัดบางขัน
วัดบางขัน เป็นวัดราษฎร์สังกัดคณะสงฆ์ฝ่ายมหานิกายในหมู่ที่ 8 ตำบลคลองหนึ่ง อำเภอคลองหลวง จังหวัดปทุมธานี เป็นวัดเก่าแก่สร้างเมื่อ พ.ศ. 2456 ตั้งอยู่ริมลำรางน้ำบางขัน ต่อมาได้ย้ายวัดมาถึงสองครั้ง จึงได้สร้างในสถานที่ปัจจุบัน มีพระครูพิพัฒน์ปทุมเขต เจ้าอาวาสวัดบางขันองค์แรก ได้รับพระราชทานวิสุงคามสีมา วันที่ 30 มกราคม พ.ศ. 2472 วัดเริ่มสร้างอุโบสถ เมื่อ พ.ศ. 2507 และได้ผูกพัทธสีมา เมื่อวันที่ 25 มีนาคม พ.ศ. 2508 ภายในวัดมีอุโบสถ​กว้าง 7.70 เมตร ยาว 20.30 เมตร ศาลาการเปรียญ​ กุฏิสงฆ์ 12 หลัง ยังมีการสร้างโรงเรียนในพื้นที่วัด
ลำดับเจ้าอาวาส
รายนามเจ้าอาวาส​ วัดนี้มีเจ้าอาวาสมาตั้งแต่สร้างมาจนถึงปัจจุบัน​ คือ
ลุกกา
ลุกกา (Lucca) เป็นเมืองที่ตั้งอยู่ในแคว้นตอสคานาทางตอนกลางของประเทศอิตาลี ตัวเมืองตั้งอยู่บนฝั่งแม่น้ำแซร์คิโอในบริเวณที่ราบที่ไม่ไกลจากทะเลลีกูเรียน ลุกกาเป็นเมืองหลวงของจังหวัดลุกกา เป็นเมืองที่ยังมีกำแพงเมืองจากยุคฟื้นฟูศิลปวิทยาล้อมรอบ และลักษณะศูนย์กลางของตัวเมืองยังไม่เปลี่ยนแปลงเท่าใดนักจากยุคกลาง
ยูไนเต็ดแอร์ไลน์ เที่ยวบินที่ 232
ยูไนเต็ดแอร์ไลน์ เที่ยวบินที่ 232 (UA232) เป็นเที่ยวบินภายในประเทศสหรัฐอเมริกาในเส้นทาง เดนเวอร์ รัฐโคโลราโด สู่ ฟิลาเดลเฟีย รัฐเพนซิลเวเนีย เมื่อวันที่ 19 กรกฎาคม 2532 แต่หลังจากบินได้กว่าหนึ่งชั่วโมง ก็เกิดการระเบิดบริเวณท้ายเครื่อง นักบินตัดสินใจนำเครื่องลงจอดฉุกเฉินที่สนามบินซูใน รัฐไอโอว่า แต่เครื่องบินเสียการทรงตัว ทำให้ตกกระแทกกับรันเวย์และพลิกคว่ำ มีผู้เสียชีวิตและบาดเจ็บจำนวนมาก
เหตุการณ์
ช่วงบ่ายวันอาทิตย์ที่ 19 กรกฎาคม ซึ่งเป็นวันหยุด พ่อแม่พาลูกหลานเดินทางไปเที่ยวในวันหยุด เครื่องบิน แมคดอนเนลล์ ดักลาส ดีซี-10-10 ของสายการบิน ยูไนเต็ดแอร์ไลน์ พร้อมผู้โดยสาร 285 คน และลูกเรือ 11 คน ออกเดินทางจากท่าอากาศยานนานาชาติสตาพเพิลตันในเดนเวอร์ไปยัง ท่าอากาศยานนานาชาติฟิลาเดลเฟีย ในฟิลาเดลเฟียเมื่อเวลา 14:09 น. ตามเวลาท้องถิ่นของสหรัฐ โดยกัปตันในเที่ยวบินนี้คือ อัลเฟรด ซี. เฮนส์ นักบินผู้ช่วย William Roy (Bill) Records วิศวกรการบิน Dudley Joseph Dvorak หลังจากบินได้ 1 ชั่วโมง 7 นาที เมื่อเวลา 15:16 น. ตามเวลาท้องถิ่นของสหรัฐ ได้เกิดเสียงระเบิดดังสนั่นบริเวณท้ายเครื่องจนทำให้ผู้โดยสารตกใจและหวาดกลัว
กัปตันอัลทราบว่าระบบไฮดรอลิกมีปัญหา จึงดับเครื่องยนต์ตัวที่ 2 ซึ่งอยู่บริเวณหางลง และใช้เครื่องยนต์ตัวที่ 1 และตัวที่ 3 ซึ่งอยู่ที่ปีกทั้งสองข้างในการส่งแรงกำลังให้เครื่องบินบินต่อไปได้ ต่อมาในเวลา 15:29 น. ตามเวลาท้องถิ่นของสหรัฐ กัปตันเดนนิส อี. ฟิตช์ นักบิน ยูไนเต็ดแอร์ไลน์ และผู้ฝึกสอนการบินในเครื่องรุ่นดีซี-10 ซึ่งกำลังเดินทางกลับบ้าน ได้เดินเข้าไปในห้องนักบินเพื่อช่วยเหลือกัปตันอัลในการแก้ปัญหาเรื่องระบบไฮดรอลิก เมื่อนักบินติดต่อกับหอบังคับการบินก็ได้รับการแนะนำว่าให้ไปลงจอดที่ท่าอากาศยานซู เกทเวย์ในเมืองซูซิตี้ รัฐไอโอว่าซึ่งเป็นท่าอากาศยานขนาดเล็กแต่มีรันเวย์ยาวพอที่จะให้เครื่องดีซี-10ลงจอดได้ เมื่อมาถึงสนามบิน กัปตันอัลพยายามจะนำเครื่องบินลงจอด โดยมีกัปตันเดนนิสคอยใช้เครื่องยนต์ที่เหลือ 2 ตัวเพิ่มกำลังให้ แต่แล้ว เคริ่องบินเกิดเสียการทรงตัว เขาต้องการใช้รันเวย์ที่มีรถดับเพลิงจอดขวางอยู่รถดับเพลิงจึงรีบออกจากรันเวย์นั้น ในที่สุด เมื่อเวลา 16:00 น. ตามเวลาท้องถิ่นของสหรัฐ เที่ยวบินที่ 232 ตกกระแทกกับรันเวย์อย่างแรง ก่อนที่ระเบิดลุกเป็นไฟและพลิกคว่ำไปหยุดอยู่ที่ไร่ข้าวโพดข้างๆรันเวย์ โดยมีผู้ถ่ายวีดีโอขณะเกิดเหตุสยองไว้ได้จากการตกครั้งนี้ มีผู้เสียชีวิต 112 คน แบ่งเป็นเสียชีวิตในที่เกิดเหตุ 111 คน และเสียชีวิตในเวลาต่อมาอีก 1 คน และรอดชีวิต 184 คนรวมทั้งกัปตันอัล กัปตันเดนนิส และนักบินอีก 2 คนในห้องนักบิน โดยมี 171 คนที่ได้รับบาดเจ็บ
สาเหตุ
3 เดือนต่อมา คณะสืบสวนอุบัติเหตุได้รับแจ้งจากหญิงชาวไร่ข้าวโพดคนหนึ่งว่าพบใบพัดเครื่องยนต์เจ็ทที่หักออกไปจากเครื่อง UA232 จึงเดินทางไปตรวจสอบยังจุดที่พบ ผลจากการตรวจสอบพบว่าใบพัดเครื่องยนต์ของแมคดอนเนลล์ ดักลาส ดีซี-10นั้นมีรอยร้าว เมื่อถูกหมุนด้วยความเร็วสูงขณะที่เครื่องบินกำลังบินอยู่ จึงทำให้เกิดรอยร้าวที่ใบพัดเครื่องยนต์มากขึ้นจนกระทั่งระเบิดในทีสุด เมื่อใบพัดเครื่องยนต์ระเบิดออกไป จึงทำให้ระบบไฮดรอลิกเสียหาย อันเป็นสาเหตุของอุบัติเหตุครั้งนี้
ภายหลังเหตุการณ์
ยูไนเต็ดแอร์ไลน์ เที่ยวบินที่ 232 ถูกยอมรับโดยทั่วไปว่าเป็นตัวอย่างของการรับมือกับสถานการณ์ที่ยอดเยี่ยมทั้งกับนักบิน นักบินผู้ช่วย วิศวกรการบิน พนักงานต้อนรับบนเครื่องบิน เจ้าหน้าที่ควบคุมจราจรทางอากาศ รถดับเพลิง รถพยาบาล แม้กระทั่งนักข่าว ที่พร้อมรอรับสถานการณ์เครื่องบินตก โดยปกติแล้วจำนวนผู้เสียชีวิตจะมีมากกว่านี้ การร่วมมือกันเป็นอย่างดีส่งเสริมให้รักษาชีวิตคนไว้ได้
นักดับเพลิงยังใช้กรณีนี้เป็นกรณีศึกษาเนื่องจากในตอนแรกเขาได้รับคำสั่งให้อยู่รันเวย์อีกทางหนึ่งหากรถดับเพลิงยังอยู่ในรันเวย์นั้นเครื่องบินจะชนรถดับเพลิงการที่รถดับเพลิงต้องรีบเปลี่ยนรันเวย์ในขั้นตอนสุดท้ายภายในระยะเวลาไม่ถึง 5 นาที เป็นเรื่องยากพอสมควร
มิสซิสซิปปี
มิสซิสซิปปี (Mississippi) สามารถหมายถึง
อำเภอสหัสขันธ์
สหัสขันธ์ [สะ-หัด-สะ-ขัน] เป็นอำเภอหนึ่งของจังหวัดกาฬสินธุ์ อดีตเป็นอำเภอที่เคยมีอาณาเขตพื้นที่ขนาดใหญ่มากที่สุดในจังหวัดกาฬสินธุ์ ซึ่งพื้นที่อำเภอสหัสขันธ์ครอบคลุมพื้นที่อำเภอสมเด็จ อำเภอท่าคันโท  อำเภอหนองกุงศรี อำเภอคำม่วง  อำเภอสามชัย บางส่วนของอำเภอห้วยเม็ก ในปัจจุบัน ซึ่งแยกการปกครองออกเรื่อยมา อำเภอนี้เป็นที่ตั้งของศูนย์ศึกษาวิจัยและพิพิธภัณฑ์ไดโนเสาร์ภูกุ้มข้าว
ประวัติ
ต่อมามีการปรับปรุงระบบการปกครองสมัยรัชกาลที่ 5 เมื่อ พ.ศ. 2452 ให้เมืองกาฬสินธุ์และเมืองกมลาไสยขึ้นกับมณฑลร้อยเอ็ด ต่อมาได้ยุบมณฑลร้อยเอ็ดไปขึ้นกับมณฑลนครราชสีมาหลังจากนั้นกาฬสินธุ์ถูกยุบเป็นอำเภอหลุบขึ้นตรงต่อจังหวัดมหาสารคามจนกระทั่งเมื่อ พ.ศ. 2490 ได้ยกฐานะกาฬสินธุ์เป็นจังหวัด กมลาไสยและสหัสขันธ์จึงเป็นอำเภอของจังหวัดกาฬสินธุ์และในปี พ.ศ. 2510 อำเภอสหัสขันธ์ได้ย้ายที่ทำการอีกครั้งนึง เนื่องจากมีการสร้างเขื่อนลำปาวโดยย้ายจากตำบลโนนศิลาไปอยู่ที่ตำบลภูสิงห์ในปัจจุบัน
กล่าวโดยสรุป ปี พ.ศ. 2410 ท้าวแสนได้พาสมัครพรรคพวกอพยพออกจากเมืองกาฬสินธุ์ไปตั้งที่บ้านโคกพันลำ แล้วขอพระราชทานตั้งเมือง โปรดเกล้าฯ ให้ยกบ้านโคกพันลำขึ้นเป็นเมืองสหัสขันธ์ โดยการแยกออกจากเมืองกาฬสินธุ์เนื่องจากเมื่อ พ.ศ. 2409 ราชวงศ์ (เกษ) ได้เกิดความขัดแย้งกับพระยาชัยสุนทร (กิ่ง) เจ้าเมืองกาฬสินธุ์ จึงกราบบังคมทูลขอแยกเมืองไปตั้งอยู่บริเวณบ้านสระบัว ริมน้ำปาวฝั่งตะวันตก (เมืองกมลาไสย) และขอให้ตั้งเมืองสหัสขันธ์ ณ บ้านพันลำ พร้อมขอให้ท้าวแสนเป็นเจ้าเมืองสหัสขันธ์ ต่อมาเมื่อ พ.ศ. 2433 ได้แต่งตั้งท้าวแสนเป็นพระชาชนบาล เจ้าเมืองสหัสขันธ์ให้ขึ้นตรงต่อเมืองกมลาไสย
ที่ตั้งและอาณาเขต
อำเภอสหัสขันธ์ตั้งอยู่ทางตอนกลาง ค่อนไปทางทิศเหนือของจังหวัด มีอาณาเขตติดต่อกับเขตการปกครองข้างเคียงดังต่อไปนี้
การปกครองส่วนภูมิภาค
อำเภอสหัสขันธ์แบ่งพื้นที่การปกครองออกเป็น 8 ตำบล 85 หมู่บ้าน
การปกครองส่วนท้องถิ่น
ท้องที่อำเภอสหัสขันธ์ประกอบด้วยองค์กรปกครองส่วนท้องถิ่น 8 แห่ง ได้แก่
สตรอง ฮาร์ท
สตรอง ฮาร์ท (Strong Heart) หรือ สตรอง ฮาร์ท~From Mai Kuraki Premium Live One for All, All for one~ เป็นซิงเกิลที่ 38 ของไม คุรากิ ออกจำหน่ายวันที่ 23 พฤศจิกายน พ.ศ. 2554
ข้อมูลเพลง
สตรอง ฮาร์ท (Strong Heart) เป็นซิงเกิลที่ 38 ของไม คุรากิ ออกจำหน่ายวันที่ 23 พฤศจิกายน พ.ศ. 2554 เป็นครั้งแรกของเธอที่ออกซิงเกิลในรูปแบบ DVD ซิงเกิล เป็นซิงเกิลที่จำหน่ายติดกัน 2 เดือน เป็นลำดับที่ 2 ต่อจาก ยัวร์เบสท์เฟรนด์ ที่จำหน่ายเดือนตุลาคม
สตรอง ฮาร์ท (Strong Heart) ใน DVD เป็น ไลฟ์ จาก Mai Kuraki Premium Live One for All, All for one~ ในวันที่ 22 ตุลาคม สตรอง ฮาร์ท นำไปประกอบละคร ของ ช่อง KTV ในวันอังคาร เวลา 22:00
ซิงเกิลนี้นำรายได้ไปช่วยเหลือผู้ประสบภัยแผ่นดินไหวและคลื่นสึนามิในโทโฮะกุ พ.ศ. 2554เมื่อต้นปี 2554
รายชื่อเพลง
เช่นเดียวกับซิงเกิล ยัวร์เบสท์เฟรนด์ ทั้ง 2 เพลง แต่ง เนื้อร้อง โดย ไม คุรากิ ,GIORGIO 13 ทำนองและเรียบเรียง โดย GIORGIO CANCEMI
เอเชียส์เน็กซต์ท็อปโมเดล ฤดูกาลที่ 1
ผู้ชนะฤดูกาลแรกนี้ ได้แก่ เจสสิก้า อมรกุลดิลก จาก ประเทศไทย ซึ่งเธอนี้จะได้รับรถยนต์ ซูบารุ เอ็กซ์วี หนึ่งคัน, ถ่ายภาพแฟชั่นเซ็ทและขึ้นหน้าปกให้กับ นิตยสาร ฮาร์เปอร์บาซาร์ สิงคโปร์, เป็นพรีเซนเตอร์ให้กับแคมเปญกล้องแคนน่อน เอ็กซัส 2013 และเซ็นสัญญานางแบบกับเอเจนซี่ สตอร์ม โมเดล แมเนจเมนท์ ที่ ลอนดอน ประเทศอังกฤษ รวมถึงยังได้รับค่าใช้จ่ายระหว่างที่อยู่ ประเทศอังกฤษ เป็นเวลาทั้งสามเดือนอีกด้วย
ตอนที่ 1: Which Girl Can Handle the Limelight?
สาว ๆ ที่ถูกคัดเลือกทั้งหมด สิบสี่คนสุดท้าย ได้มุ่งหน้ามาที่ย่านช็อปปิ้งระดับสูงของ สิงคโปร์ ถนนออร์ชาร์ด เพื่อพบกับ นาเดีย ฮูทากาลุง ซึ่งนาเดีย ได้เปิดเผยรายละเอียดเกี่ยวกับของรางวัลที่ผู้ชนะจะได้รับ รวมถึงแนะนำกรรมการทั้งหมดอีกด้วย จากนั้นพวกเธอ จะต้องแข่งขันชิงรางวัลกันทันที โดยจะต้องเดินแบบต่อหน้าผู้คนในละแวกนั้น สาวๆส่วนใหญ่ทำออกมาไม่ค่อยดีนักในการเดินแบบ แต่ ทรัง ซึ่งมีประสบการณ์การเป็นนางแบบมาก่อน ทำให้เธอเดินแบบออกมาได้ดีที่สุด เธอจึงเป็นผู้ชนะการแข่งขันครั้งนี้ไป ซึ่งจะได้รับเงิน ห้าพันดอลลาร์ เพื่อช็อปปิ้งเสื้อผ้า จาก วิสมา อาเทรีย
หลังจากการแข่งขัน สาว ๆ จึงได้เดินทางมายังบ้านพัก สำหรับสาว ๆ ในฤดูกาลนี้
วันต่อมา สาวๆได้เดินทางมาชุมชนของอินเดีย เพื่อถ่ายภาพครั้งแรก พวกเธอได้พบกับกรรมการ แดเนียล บอย และดีไซน์เนอร์ อาฟตัน เฉิน และ ลูอิส โคห์ จาก เรกเลส อีริคก้า ซึ่งช่างภาพนั้น ก็คือกรรมการในห้องตัดสิน ท็อดด์ แอนโธนี่ ไทเลอร์ นั่นเอง โดยการถ่ายภาพพวกเธอ จะมีอุปกรณ์ประกอบฉากต่างๆกัน โดยจะต้องแสดงออกมาให้ดูแปลกประหลาด ใขณะที่ สเตฟานี่, ราเชล, เจสสิก้า และเฮเลน่า ทำออกมาได้อย่างน่าประทับใจนั้น สาวๆส่วนใหญ่มีปัญหาในการทำงานร่วมกับอุปกรณ์ที่ได้รับ และการแสดงท่าทางให้ดูประหลาด
หลังการถ่ายภาพ ทรัง ได้ออกไปช็อปปิ้ง จากรางวัลที่เธอได้รับ และเธอยังได้ซื้อของมาฝากสาวๆที่บ้านอีกด้วย
ในห้องตัดสิน สาวๆส่วนใหญ่ได้รับคำวิจารณ์ในแง่ลบจากภาพถ่ายของพวกเธอ โดยเฉพาะ เมลิสซ่า ที่ขาดประสบการณ์การเป็นนางแบบ และถ่ายภาพได้แย่ กับ เคย์ล่า ที่โพสท่าที่ดูน่าอึดอัดตลอดการถ่ายภาพ ในขณะที่ เฮเลน่า, สเตฟานี่, ราเชล และเจสสิก้า ได้รับคำชมในภาพถ่ายอย่างมาก สุดท้ายแล้ว เมลิสซ่ากับเคล์ล่า ต้องตกเป็นสองคนสุดท้าย แต่กลายเป็น เคย์ล่า ที่ถูกคัดออก เนื่องจากกรรมการมองเห็น ศักยภาพในตัวเมลิสซ่า ที่มีมากกว่า เคย์ล่าจึงต้องถูกส่งกลับบ้านเป็นคนแรก
ตอนที่ 2: Which Girl Can Stand Out?
ในสัปดาห์นี้ สาวๆได้พบกับ โค้ชสอนการเดินแบบ โจอี้ มีด คิงส์ และผู้ฝึกสอน คือ อดัม วิลเลียม ซึ่งสาวๆจะได้แข่งขันเดินแบบ ให้กับเสื้อผ้าจาก ดีไซน์เนอร์ชาวสิงคโปร์ โธมัส วี ที่ รีสอร์ต เวิลด์ เซนโตซ่า สาวๆบางส่วนทำได้ดีในการเดินแบบ และเป็นอีกครั้ง ที่ ทรัง ชนะการแข่งขัน เนื่องจากทำออกมา ดูเป็นมืออาชีพที่สุด โดยเธอจะได้ชุดที่ออกแบบมาเพื่อเธอโดยเฉพาะ จาก โธมัส วี และยังได้รับประทานเย็นที่ภัตตาคารสุดหรู โดยเธอได้เลือก อาสธาและสเตฟานี่ ให้ไปร่วมรับประทานอาหารด้วย สร้างความผิดหวังให้กับ เฮเลน่า เป็นอย่างมาก เนื่องจากเธอคิดว่า ทรัง จะเลือกเธอ เพราะวันนั้นเป็นวันเกิดของ เฮเลน่า เมื่อกลับมาถึงบ้านพัก จึงเกิดความตึงเครียดขึ้นกับสาวๆที่ออกไปรับประทานอาหารข้างนอก เนื่องจากสาวๆในบ้านได้ฉลองวันเกิดให้กับ เฮเลน่า ไปแล้ว และสาวๆส่วนใหญ่รู้สึกว่า ไม่ยุติธรรม เพราะ ทรัง มีประสบการณ์มากกว่าคนอื่นๆ
ในการถ่ายภาพสัปดาห์นี้ พวกเธอจะได้ถ่ายภาพกลุ่ม โดยจะได้สวมเสื้อผ้า คอลเลคชั่นใหม่ล่าสุด จาก พราด้า ซึ่งจะต้องแสดงออกเสมือนเป็นเจ้าหญิง โดยกลุ่มที่ทำได้ดีที่สุด จะได้ถูกตีพิมพ์ภาพลงใน นิตยสาร ฮาร์เปอร์ บาซาร์ โดยสาวๆได้ถูกแบ่งกลุ่มกันดังนี้
ทรัง ได้สวมรองเท้าที่ขนาดไม่พอดีกับเท้าเธอ ทำให้เธอประสบปัญหาตลอดการถ่ายภาพ จีและสเตฟานี่ ได้รับคำวิจารณ์ในแง่ลบตลอดการถ่ายภาพ ในขณะที่ ฟีแลนโทรปี ได้รับคำวิจารณ์ว่า ทำออกมาได้แย่ที่สุดในบรรดาสาวๆทั้งหมด หลังจากการถ่ายภาพ โมนิก้า ได้ทราบข่าวว่า พ่อของเธอได้เข้าโรงพยาบาลอย่างกะทันหัน เธอจึงต้องออกจากการแข่งขันในขณะนั้นเลย
สุดท้ายแล้ว กลุ่มสองเป็นกลุ่มที่ชนะ และภาพของพวกเธอ จะได้ถูกตีพิมพ์ลงนิตยสาร ฮาร์เปอร์บาซาร์ จีและสเตฟานี่ ต้องตกเป็นสองคนสุดท้าย จากภาพถ่ายที่ออกมาจืดชืด และไม่มีชีวิตชีวา แต่ นาเดีย ได้กล่าวว่า เนื่องจาก โมนิก้า ได้ออกจากการแข่งขัน ในสัปดาห์นี้พวกเธอทั้งคู่จะได้รับโอกาสให้แก้ตัวอีกครั้ง โดยจะไม่มีใครถูกคัดออกจากการแข่งขัน
ตอนที่ 3: Which Girl Can Own a New Look?
หลังจากตกเป็นสองคนสุดท้ายในการตัดสินครั้งก่อน จึงได้ถึงวันครบรอบวันเกิดของ จี พอดี, สเตฟานี่ ได้เปิดเผยว่า เธอได้มีลูกสาวแล้ว สาวๆจึงประหลาดใจเป็นอย่างมาก หลังจากนั้น สาวๆได้รับ จดหมายจากนาเดียว่า ถึงเวลาที่พวกเธอจะต้องได้รับการแปลงโฉม เจสสิก้าและราเชล รู้สึกพอใจลุคส์โฉมใหม่ กับผมสั้น ในขณะที่ อาสธา รู้สึกผิดหวังมาก ที่จะถูกต้องถูกตัดผม, เคท ถูกเปลี่ยนสีผม ให้เป็นสีฮันนี่บลอนด์, จี ได้ตัดเพิ่มหน้าม้า และย้อมสีแดงเพลิง, เฮเลน่า ได้รับลุคส์ที่ได้แรงบันดาลใจจาก วิกทอเรีย เบคแคม ในขณะที่ ทรังและฟีแลนโทรปี ได้ตัดทรงผมที่คล้ายคลึงกัน
การถ่ายภาพในสัปดาห์นี้ สาวๆได้เดินทางไปที่วัด หง ซาน สี โดยพวกเธอจะได้สวมบทบาทเป็น สัตว์ประจำปีนักษัตร ตามปฏิทินของจีนดังนี้
จีและสเตฟานี่ ทำออกมาได้น่าประทับใจระหว่างการถ่ายภาพ และเฮเลน่า เข้าถึงบทบาทได้ดีที่สุด ในขณะที่ อาสธา, เป่ย ซี และทรัง ประสบปัญหาตลอดการถ่ายภาพ ในห้องตัดสิน สาวๆส่วนใหญ่ ได้รับการตอบรับที่ไม่ดีจากคณะกรรมการ เฮเลน่า ถ่ายภาพออกมาดูมีพลัง และดูแข็งแกร่ง เธอจึงถูกเรียกชื่อเป็นคนแรกอีกครั้ง อาสธาและเป่ย ซี ต้องตกเป็นสองคนสุดท้าย จากภาพถ่ายที่ดูธรรมดา และไม่สื่อสารอะไรเลยในภาพ สุดท้ายแล้ว กรรมการมองเห็นศักยภาพในตัวของ อาสธา ที่มีมากกว่า ทำให้ เป่ย ซี ต้องถูกส่งกลับบ้าน
ตอนที่ 4: Which Girl Exudes Sexy?
ในสัปดาห์นี้ สาวๆพบกับ โจอี้ มีด คิงส์ ซึ่งได้มาสอนให้สาวๆโพสท่าแบบเซ็กซี่ ซึ่งในการแข่งขันชิงรางวัลสัปดาห์นี้ สาวๆจะต้องโพสท่าร่วมกับอุปกรณ์ต่างๆที่ไม่เหมือนกัน ให้ออกมาดูเซ็กซี่ อาสธาและเจสสิก้า ทำให้โจอี้ ประทับใจในการโพสท่า แต่ เฮเลน่า เป็นผู้ที่ชนะการแข่งขันครั้งนี้ โดยรางวัลของเธอ คือ จะได้ออกไปรับประทานอาหารค่ำร่วมกับ โจอี้ และ ท็อดด์ แอนโธนี่ ไทเลอร์ โดยเธอได้เลือกให้ จีและราเชล ไปด้วย ในขณะที่ สาวๆส่วนใหญ่คิดว่า เฮเลน่า ทำออกมาได้ไม่ดี และคิดว่า เธอเพียงแค่โชคดีเท่านั้น
ในการถ่ายภาพ สาวๆจะต้องโพสท่าเป็นนักมวยสุดเซ็กซี่ร่วมกับ เจสัน ก็อดฟรีย์, ทรัง ได้เกิดปัญหาขึ้นอีกครั้ง เนื่องจากเธอได้เป็นประจำเดือน และยังได้ลืม เอาผ้าอนามัยแบบสอดใส่มา ซึ่งทำให้ แดเนียล ไม่พอใจเป็นอย่างมาก ในการถ่ายภาพ สาวๆส่วนใหญ่ทำออกมาได้ดี ในขณะที่ จี โพสท่าอึดอัด, ฟีแลนโทรปี ประสบปัญหาในการแสดงอารมณ์เซ็กซี่, เฮเลน่า แสดงความเซ็กซี่ออกมามากจนเกินไป และ เคท ที่ถูกตำหนิว่า ดูไม่จริงจังในการแข่งขัน และยังโพสท่าที่แข็งทื่อ
ในห้องตัดสิน โซเฟีย ได้ถูกเรียกชื่อเป็นคนแรก จากภาพถ่ายที่ออกมาแข็งแกร่ง และเซ็กซี่ อาสธา แก้ตัวจากสัปดาห์ที่แล้ว ได้อย่างน่าประทับใจ และถึงแม้ว่า เคท จะได้รับคำวิจารณ์ที่ดีในภาพถ่ายของเธอ แต่เธอก็ได้ถูกตำหนิในเรื่องของบุคลิกภาพของเธอในห้องตัดสิน ฟีแลนโทรปีและจี ต้องตกเป็นสองคนสุดท้ายร่วมกัน จากภาพถ่ายที่ออกมาจืดชืด และไม่มีพลัง และเป็นที่น่าตกใจ เมื่อ นาเดีย ได้กล่าวว่า พวกเธอทั้งคู่ได้ถูกตัดสินให้ต้องกลับบ้านทั้งสองคน เนื่องจาก กรรมการคิดว่า พวกเธอทั้งสองคน ไม่สามารถพัฒนาไปได้มากกว่านี้แล้ว
ตอนที่ 5: Style & Taste
ในสัปดาห์นี้สาวๆส่วนใหญ่ เริ่มที่จะถอยห่างออกจาก เฮเลน่า โดยเฉพาะ เมลิสซ่า ที่มักจะรู้สึกว่า ถูก เฮเลน่า โจมตีอยู่ตลอดเวลา หลังจากนั้น สาวๆได้พบกับ โจอี้ มีด และ จีนนี่ มาย เพื่อแข่งขันชิงรางวัลกัน โดยพวกเธอจะได้แบ่งออกเป็นกลุ่ม เพื่อทำโจทย์ที่ได้รับมอบหมาย โดยจะต้องเลือกเสื้อผ้า แต่งตัวและแต่งหน้า ให้ออกมาเป็นสไตล์ที่ได้รับ โดยแต่ละกลุ่ม ได้รับโจทย์ดังนี้
กลุ่มของสาวแปลก แต่งตัวออกมาไม่เป็นไปในทางเดียวกัน และยังมีรายละเอียดที่เยอะเกินไป ในขณะที่ กลุ่มสาวเซ็กซี่ ทำออกมาได้ค่อนข้างดี กลุ่มสาวเปรี้ยวเก๋ ทำให้ โจอี้และจีนนี่ ประทับใจมากเป็นอย่างมาก และ เจสสิก้า ทำออกมาได้ยอดเยี่ยมที่สุด เธอจึงเป็นผู้ชนะการแข่งขันครั้งนี้ไป โดยเธอจะได้รับเงินสำหรับช็อปปิ้ง และ นาฬิกาสุดหรูเป็นของรางวัล
ต่อมา สาวๆได้นั่งเรือยอร์ชมาที่ นองซา พอยท์ มารีน่า แอนด์ รีสอร์ท ที่บาตัม ประเทศอินโดนีเซีย เพื่อถ่ายภาพประจำสัปดาห์ โดยจะต้องสวมบทบาทเป็น สาวชายฝั่งรีเวียร่าฝรั่งเศส และยังต้องถ่ายร่วมกับนายแบบชายอีกด้วย เคท ทำออกมาได้อย่างน่าประทับใจระหว่างการถ่ายภาพ สเตฟานี่ ต้องต่อสู้กับแสงแดด ที่เข้าตาเธออย่างรุนแรง เจสสิก้า มีแรงบันดาลใจในการถ่ายภาพ ซึ่งทำให้เธอถ่ายภาพออกมาได้อย่างสวยงาม ในขณะที่ ทรัง ประสบปัญหาอีกครั้ง ในการสื่อสารกับช่างภาพให้เกิดความเข้าใจที่ตรงกัน ซึ่งนั่นทำให้ แดเนียล ถึงกับระเบิดอารมณ์ใส่เธออย่างรุนแรง
ตอนที่ 6: Good Hair Day
จากการตัดสินในครั้งก่อน สาวๆได้ตกใจมากที่ ทรัง ถูกคัดออกจากการแข่งขัน แทนที่จะเป็น เมลิสซ่า โดยเฉพาะ เฮเลน่า ที่มีความรู้สึกว่า เธอดูไม่มีความเป็นนางแบบเลย ต่อมา สาวๆได้เดินทางมาพบกับ โจอี้ มีด คิงส์ เพื่อแข่งขันชิงรางวัลกัน โดยในสัปดาห์นี้ พวกเธอจะได้ถ่ายโฆษณาเพื่อประชาสัมพันธ์ให้กับ ผลิตภัณฑ์จัดแต่งทรงผม เทรเซมเม่ ซึ่งพวกเธอจะต้องคิดบทขึ้นเองอีกด้วย สาวๆส่วนใหญ่ทำออกมาได้ไม่ดีเท่าไหร่ สุดท้ายแล้ว อาสธา เป็นผู้ที่ทำออกมาได้ดูเป็นธรรมชาติมากที่สุด เธอจึงเป็นผู้ชนะ โดยเธอจะได้เข้าพักที่โรงแรม ฮาร์ดร็อค เซนโตซ่า เป็นเวลาหนึ่งคืน ซึ่งเธอได้เลือกให้ สเตฟานี่ เข้าพักกับเธอด้วย และเธอยังจะได้ค่าใช้จ่ายตลอดการเดินทางไป นิวยอร์ก ช่วงแฟชั่นวีค 2013 อีกด้วย
ในการถ่ายภาพสัปดาห์นี้ สาวๆจะได้ถ่ายภาพแบบบิวตี้ ช็อท ให้กับ เทรเซมเม่ ซึ่งผู้ที่ทำได้ดีที่สุด จะได้ใช้ภาพนั้นเพื่อโปรโมทสินค้าในแคมเปญโฆษณาระดับภูมิภาคอีกด้วย ระหว่างการถ่ายภาพ มีเพียง เจสสิก้าและโซเฟีย เท่านั้น ที่ทำออกมาได้น่าประทับใจ ในขณะที่ เคท และราเชล ประสบปัญหาตลอดการถ่ายภาพ และ เฮเลน่า ที่ถูกตำหนิว่า ดูเซ็กซี่เกินไป
ในห้องตัดสิน กรรมการประทับใจในภาพถ่ายของ โซเฟียและเจสสิก้า เป็นอย่างมาก และ โซเฟีย ทำออกมาได้ดีที่สุด เธอจึงถูกเรียกชื่อเป็นคนแรกอีกครั้ง ในขณะที่ ราเชล, เคท และเฮเลน่า ถูกตำหนิอย่างหนัก ราเชล ต้องตกเป็นสองคนสุดท้ายครั้งแรก จากภาพถ่ายที่ออกมาดูว่างเปล่า และน่าเบื่อ ในขณะที่ ผลงานโดยรวมของเธอ ยังไม่โดดเด่นพอ กับ เคท สาวที่มีบุคลิกที่โดดเด่นมาก และกรรมการมองเห็นศัยกภาพที่เต็มเปี่ยมในตัวเธอ แต่ผลงานของเธอไม่คงที่ และในครั้งนี้ ภาพของเธอยังออกมาว่างเปล่า และไม่สื่ออะไรเลย สุดท้ายแล้ว กรรมการให้ เคท ได้รับโอกาสแก้ตัวอีกครั้ง ทำให้ ราเชล ต้องถูกส่งกลับบ้าน
ตอนที่ 7: Face Value
เมื่อ ราเชล ออกจากการแข่งขันไป ทำให้ เคท รู้สึกเศร้าใจเป็นอย่างมาก หลังจากนั้น สาวๆได้เดินทางมาพบกับ โจอี้ มีด คิงส์ เพื่อแข่งขันประจำสัปดาห์กัน และได้พบกับ แคเรน ลี ช่างแต่งหน้ามืออาชีพ เพื่อสอนสาวๆเกี่ยวกับการแต่งหน้าบนรันเวย์ ซึ่งหลังจากการฝึกสอนแล้ว พวกเธอจะต้องแข่งกันแต่งหน้า แนวแฟชั่นชั้นสูง ให้เข้ากับฤดูใบไม้ร่วง/ฤดูหนาว ปี2013 และโซเฟีย เป็นผู้ชนะการแข่งขันครั้งนี้ โดยเธอ ได้เลือก เคท ไปร่วมทำสปา ทรีทเมนท์ ที่ รีสอร์ต เวิลด์ สิงคโปร์ กับเธออีกด้วย
เมื่อกลับมาถึงบ้านพัก ได้มีกล่องของขวัญ เป็นเสื้อผ้าและรองเท้า เป็นของรางวัลเพิ่มให้กับ โซเฟีย แต่สาวๆบางคน ได้แกล้งนำกระดาษทิชชู่ ไปใส่ไว้ในกล่องแทนของรางวัลจริง ซึ่งทำให้ โซเฟีย ไม่พอใจ เพราะคิดว่าเป็นการเสียมารยาทอย่างมาก
ต่อมา สาวๆได้เดินทางมาพบกับ นาเดีย โดยเธอจะมาเป็นผู้กำกับการถ่ายภาพในครั้งนี้ ซึ่งเธอได้แจ้งให้สาวๆทราบว่า พวกเธอจะได้ถ่ายภาพเพื่อการกุศล ให้กับองค์การกองทุนสัตว์ป่าโลกสากล ซึ่งจะได้ใส่เสื้อผ้าที่ออกแบบโดย เอโด ฮูตาบารัต และสาวที่ถ่ายภาพออกมาได้ดีที่สุด จะถูกนำภาพนั้นไปประมูลขายอีกด้วย เจสสิก้าและสเตฟานี่ ทำให้ นาเดีย และเควิน ประทับใจในการถ่ายภาพ เคท ถูกตำหนิในเรื่องการใช้แขน ในขณะที่ อาสธา, โซเฟีย, เมลิสซ่า และเฮเลน่า โพสท่าที่ดูอึดอัด และประสบปัญหาตลอดเวลา
ในห้องตัดสิน เจสสิก้า, สเตฟานี่ และ เคท ทำให้กรรมการประทับใจในภาพถ่าย ในขณะที่ อาสธา,โซเฟีย และ เมลิสซ่า ถูกวิจารณ์อย่างหนัก เฮเลน่า ได้บอกกับกรรมการว่า เธอมีปัญหาที่หัวไหล่ ทำให้ถ่ายภาพออกมาได้ไม่ดี แต่กรรมการไม่เชื่อเธอ จากนั้น เจสสิก้า ได้ถูกเรียกชื่อเป็นคนแรก จากภาพถ่ายที่ออกมาสวยงาม และน่าเหลือเชื่อ เฮเลน่า ต้องตกเป็นสองคนสุดท้ายครั้งแรก เนื่องจาก กรรมการคิดว่า เธอมีศักยภาพในการเป็นนางแบบสูงมาก แต่มีทัศนคติที่แย่ ซึ่งได้แสดงออกมาให้กรรมการเห็นในห้องตัดสิน กับ เมลิสซ่า ที่พยายามอย่างมากในการเรียนรู้สิ่งใหม่ๆ แต่เธอดูไม่มีความเป็นนางแบบเลย สุดท้ายแล้ว กรรมการได้โอกาสกับ เฮเลน่า อีกครั้ง เพื่อปรับปรุงทัศนคติของเธอ โดยหลังจากที่ เมลิสซ่า ออกไปจากห้องตัดสินแล้ว เธอจึงเกิดอาการ ภาวะตื่นตระหนก เนื่องจาก การเครียดจัด
ตอนที่ 8: Mannerism & The Big Red Dress
เริ่มต้นในตอนนี้ด้วย เฮเลน่า ที่เกิดอาการ ภาวะตื่นตระหนก เนื่องจากการที่เธอถูกวิจารณ์อย่างหนักในห้องตัดสินครั้งก่อน แต่สุดท้ายแล้ว เธอก็ไม่ได้เป็นอะไรมาก และเธอยังรู้สึกไม่พอใจที่คณะกรรมการตำหนิในเรื่องทัศนคติของตัวเธอ ต่อมา สาวๆได้เดินทางมาพบกับ นาเดีย และ โจอี้ เพื่อเรียนรู้เกี่ยวกับ การแสดงกิริยามารยาท ให้ดูสง่างาม ในฐานะนางแบบ โดยจะเป็นแข่งขันย่อย ให้พวกเธอแข่งกันอีกด้วย ซึ่งนาเดีย และโจอี้ จะสังเกตพวกเธอ ในขณะที่กำลังรับประทานอาหาร อาสธา มีปัญหาในการใช้ตะเกียบ เฮเลน่า ทำให้ นาเดีย ประหลาดใจ เนื่องจากเธอดูสงบมาก หลังจากเกิดเหตุการณ์ในห้องตัดสินครั้งก่อน แต่ท้ายที่สุดแล้ว เจสสิก้า เป็นผู้ชนะในครั้งนี้ เนื่องจากเธอทำออกได้อย่างสง่างามที่สุดในบรรดาสาวๆทั้งหมด โดยรางวัลคือ เธอจะได้ไปทำสปาทรีทเม้นท์ สุดหรู กับนาเดีย เป็นการส่วนตัว
ต่อมา พวกเธอจะได้แข่งขันกันอีกครั้ง โดยพวกเธอจะได้ออกงาน และเดินบนพรมแดง โดยจะได้สวมชุดที่ออกแบบโดยดีไซน์เนอร์ชื่อดัง ฟาราห์ คาน เคท, อาสธา, เฮเลน่า, เจสสิก้า และโซเฟีย ดูโดดเด่นในงาน ในขณะที่ สเตฟานี่ ทำออกมาได้ไม่ค่อยดี สุดท้ายแล้ว เฮเลน่า เป็นผู้ชนะการแข่งขันในครั้งนี้ โดยเธอจะ ได้รับชุดของ ฟาราห์ คาน ที่เธอใส่อยู่ เป็นของรางวัล
เมื่อกลับมาถึงบ้านพัก โซเฟียได้เผชิญหน้า กับ เฮเลน่า ต่อหน้าสาวๆคนอื่นอีกครั้ง ในขณะที่ เฮเลน่า คิดว่า โซเฟีย ดูเป็นคนที่ร้ายกาจ และโซเฟีย ก็คิดว่า เฮเลน่า เป็นคนที่เสแสร้งเช่นกัน การเถียงกันสิ้นสุดที่ว่า โซเฟีย ได้รู้สึกรังเกียจทัศนคติของ เฮเลน่า เป็นอย่างมาก
วันต่อมา สาวๆได้ถูกพามายัง ยูนิเวอร์แซล สตูดิโอ ที่สิงคโปร์ เพื่อถ่ายภาพประจำสัปดาห์ โดยพวกเธอจะได้ใส่ชุดราตรีสีแดง ในแบบไฮแฟชั่น ตัวเดียวกัน ซึ่งยาว หนึ่งร้อยเมตร และหนักถึง สิบห้ากิโลกรัม ในการถ่ายภาพ เฮเลน่า ถูกวิจารณ์ว่า เหมือนนักเต้นบัลเล่ต์มากกว่านางแบบ อาสธา ถูกตำหนิว่า ตายังไม่ทรงพลังพอ ในขณะที่ โซเฟีย โพสท่ายกแขนบังหน้าตลอดการถ่ายภาพ เจสสิก้า ทำออกมาได้อย่างน่าประทับใจ และสีหน้าดูแข็งแกร่ง ในขณะที่ สเตฟานี่ ล้มเหลวในการโพสท่า และการแสดงออกทางสีหน้า และ เคท ที่มีพลังงานที่ดี ซึ่งหลังจากที่เธอเหยียบชายกระโปรงจนล้ม เธอจึงกลับมาถ่ายภาพได้อย่างน่าประทับใจ
ในห้องตัดสิน สาวๆส่วนใหญ่ได้รับการตอบรับที่ดี ยกเว้น สเตฟานี่ ที่กรรมการผิดหวัง กรรมการคิดว่า ภาพของเฮเลน่า เหมือนเป็นโชคช่วยมากกว่า และโซเฟีย ดูกลืนหายไปกับชุดที่ใส่ ในขณะที่ เคท ดูโดดเด่นมากในภาพถ่าย เจสสิก้า ได้รับคำชมว่า ดูแข็งแกร่งมากทั้งการโพสท่า และการแสดงออกทางสีหน้าของเธอ ในขณะที่ อาสธา ถูกตำหนิว่า ดูขาดพลังงานในการถ่ายภาพ และสเตฟานี่ ที่ถูกวิจารณ์ว่า เป็นภาพที่แย่ที่สุดของเธอ
ต่อมา เจสสิก้า ได้ถูกเรียกชื่อเป็นคนแรกอีกครั้ง จากภาพถ่ายที่ออกมาโดดเด่นและสวยงามที่สุด ตามด้วย เคท, อาสธา และเฮเลน่า ทิ้งให้ โซเฟีย ตกเป็นสองคนสุดท้ายครั้งแรก เนื่องจากกรรมการคิดว่า เธอยังไม้รู้จักมุมถ่ายภาพของตัวเอง กับ สเตฟานี่ ที่ถ่ายภาพออกมาไม่หลากหลาย และไม่เป็นแฟชั่นชั้นสูง สุดท้ายแล้ว คณะกรรมการ ได้ให้โอกาสกับพวกเธอทั้งคู่อีกครั้ง โดยในสัปดาห์นี้จะไม่มีใครถูกคัดออกจากกการแข่งขัน
ตอนที่ 9: Beyond Comfort
จากการคัดออกในครั้งก่อน โซเฟียและสเตฟานี่ ต้องตกเป็นสองสุดท้าย แต่พวกเธอได้รับโอกาสแก้ตัวอีกครั้ง ทำให้ไม่มีใครถูกคัดออกจากการแข่งขัน ทำให้ โซเฟีย รู้สึกผิดหวังมาก เนื่องจากเธอคิดว่า เธออยู่ในช่วงที่กำลังพัฒนาขึ้น ในขณะที่ สเตฟานี่ รู้สึกโชคดีที่ยังได้โอกาสอีกครั้ง หลังจากนั้น สาวๆจึงได้ผ่อนคลายความเครียด ด้วยการตะโกน และลงไปเล่นน้ำในสระว่ายน้ำ
ต่อมา พวกเธอได้เดินทางมาพบกับ โจอี้ มีด คิงส์ และยังได้ทำความรู้จักกับ ฟอนส์ ฮอตคัมป์ ผู้จัดการทั่วไปของ โคตี้บิวตี้ ฟาร์อีส เอ็กซ์พอร์ต โดยในสัปดาห์นี้พวกเธอ จะได้ทำโจทย์ ถ่ายโฆษณาให้กับ น้ำหอม เพลย์บอย วีไอพี สำหรับสุภาพสตรี ซึ่งพวกเธอจะต้องคิดบท เลือกเสื้อผ้า เลือกอุปกรณ์ประกอบฉาก และกำกับเองอีกด้วย ในการถ่ายโฆษณา เฮเลน่า, เคท, สเตฟานี่ และโซเฟีย ทำออกมาได้ดี ในขณะที่ เจสสิก้า ต้องพยายามอย่างหนัก และอาสธา ที่ดูไม่น่าจดจำ สุดท้ายแล้ว เฮเลน่า เป็นผู้ชนะโจทย์ครั้งนี้ โดยรางวัลที่เธอจะได้รับคือ ชุดของขวัญจาก เพลย์บอย และ น้ำหอมเพลย์บอย แบบหนึ่งเดียว ตกแต่งด้วย คริสตัล จากสวารอฟสกี้ และยังได้ทัวร์ระดับวีไอพี หนึ่งวัน ที่ยูนิเวอร์แซล สตูดิโอ สิงคโปร์ และยังจะได้เวลาในการถ่ายภาพ ครั้งต่อไปเพิ่มพิเศษอีก สิบห้านาที ด้วย
การถ่ายภาพในสัปดาห์นี้ พวกเธอจะได้สวมชุดไฮแฟชั่น ที่ออกแบบโดย ไมเคิล ซินโค่ โดยพวกเธอจะต้องสวมบทบาทเป็น นางเงือกแหวกแนว ใต้ผิวน้ำ เคท ทำออกมาได้ดีในการถ่ายภาพ โซเฟีย ประสบปัญหาในการมองหาช่างภาพใต้น้ำ สเตฟานี่ โพสท่าซ้ำๆตลอดการถ่ายภาพ เจสสิก้า โพสท่าเร็วเกินไป แต่หลังจาก ถูกช่างภาพแนะนำ เธอก็ทำออกมาได้น่าประทับใจ เฮเลน่า สวมบทบาท เป็น เมดูซ่า ทำให้เธอโพสท่าออกมาแรงเกินไป ซึ่งไม่ตรงกับโจทย์ที่เป็นนางเงือก และ อาสธา ที่มีปัญหาในการหายใจ และลืมตาใต้น้ำ
ในห้องตัดสิน กรรมการชื่นชอบภาพของ เจสสิก้า ที่ดูมีเรื่องราว และออกมาเป็นแฟชั่นชั้นสูงมาก เคท ถ่ายภาพออกมาเป็นที่น่าประทับใจ แต่ดูไม่เป็นแฟชั่นชั้นสูง โซเฟีย ถ่ายภาพออกมาได้ดี แต่อีกครั้งที่กรรมการคิดว่า เป็นภาพที่บังเอิญโชคดีมากกว่า อาสธา ที่ถ่ายภาพออกมาสวยงาม แต่บุคลิกของเธอยังดูไม่โดดเด่น เฮเลน่า ถ่ายภาพออกมาแรงเกินไป ไม่ตรงกับโจทย์ และสเตฟานี่ ถ่ายภาพออกมาธรรมดา และขาดพลังงานบนใบหน้า ต่อมา เจสสิก้า ได้ถูกเรียกชื่อเป็นคนแรกอีกครั้ง(ซึ่งติดกันเป็นครั้งที่สาม)ตามด้วย โซเฟีย,เคท และอาสธา ทิ้งให้ สเตฟานี่ ตกเป็นสองคนสุดท้ายอีกครั้ง เนื่องจากเธอยังคงถ่ายภาพออกมาได้ไม่คงที่ และกรรมการกังวลว่า เธอมีคุณสมบัติพอที่จะเป็นสุดยอดนางแบบได้หรือไม่ กับ เฮเลน่า ที่เข้าใจโจทย์ผิดในหลายๆครั้ง ทำให้เธอถ่ายภาพออกมาได้ไม่หลากหลาย สุดท้ายแล้ว เป็นที่น่าตกใจ เมื่อ สเตฟานี่ ได้รับโอกาสในการแข่งขันเป็นครั้งที่สาม ทำให้ เฮเลน่า ต้องถูกคัดออกจากการแข่งขัน
ตอนที่ 10 : Girls on the Move
ในการตัดสินครั้งก่อน เฮเลน่า เป็นผู้ที่ต้องถูกส่งกลับบ้าน ทำให้สาวๆที่เหลือ ดีใจเป็นอย่างมาก แต่ในขณะเดียวกัน เจสสิก้า ได้ถูกเรียกชื่อคนแรกติดกันเป็นครั้งที่สามแล้ว ทำให้สาวๆในบ้าน รู้สึกว่าเธอเป็นคู่แข่งคนสำคัญที่น่ากลัว ต่อมา สาวๆได้เดินทางมาพบกับ โจอี้ มีด คิงส์ และ นักออกแบบท่าเต้น ชีน่า เซห์ เพื่อสอนการแสดงออกท่วงท่า ในรูปแบบต่างๆ และยังได้ นางแบบและวีเจชื่อดัง จากประเทศไทย พอลล่า เทเลอร์ มาช่วยฝึกการเข้าถึงบทบาท ในการถ่ายแฟชั่นอีกด้วย หลังจากนั้น พวกเธอจะได้แข่งขันกันทำโจทย์ประจำสัปดาห์ โดยจะต้องถ่าย โฆษณา และแสดงท่วงท่า ในรูปแบบของนางแบบ ให้กับ รถยตร์ ซูบารุ โดยสาวๆได้บทบาทที่แตกต่างกันดังนี้
ในการถ่ายโฆษณา สาวๆส่วนใหญ่ทำออกมาได้ดี ในขณะที่ สเตฟานี่ ประสบปัญหาตลอดการถ่ายทำ สุดท้ายแล้ว เจสสิก้า ทำออกมาได้ดีที่สุด เธอจึงเป็นผู้ชนะการแข่งขันครั้งนี้ โดยเธอได้รับ กระเช้าของขวัญจาก ซูบารุ รวมถึง บัตรกำนัลมูลค่า หนึ่งพันดอลลาร์ และยังได้นั่งรถ ซูบารุเอ็กซ์วี เพื่อไปช็อปปิ้งอีกด้วย
การถ่ายภาพในสัปดาห์นี้ สาวๆจะต้องถ่ายทอดการเคลื่อนไหวที่เร่าร้อน ผสานเข้ากับ สีหน้าที่มีชีวิตชีวา ให้ออกมาเป็นแฟชั่น ในการถ่ายภาพ เจสสิก้า, เคท ทำออกมาได้อย่างน่าประทับใจ แต่ อาสธา ถูกตำหนิว่า แสดงสีหน้าว่างเปล่าตลอดการถ่ายภาพ
ในห้องตัดสิน กรรมการได้ใช้ ภาพในวิดีโอโฆษณา ซุบารุ มาพิจารณาประกอบในการตัดสินด้วย เคท ทำออกมาได้ดีในโฆษณา รวมถึง ภาพถ่ายที่ออกมาเร่าร้อน โซเฟีย ได้รับการตอบรับที่ดีในโฆษณา แต่ในภาพถ่าย กรรมการคิดว่า เธอดูไม่หลุดกรอบออกมาจากความสวยของตัวเอง สเตฟานี่ ถ่ายโฆษณาออกมาได้แย่ และภาพถ่ายของเธอยังดูไม่เร่าร้อนมากพอ อาสธา มีลุคส์ที่สวยมาก ในวิดีโอ แต่บุคลิกของเธอดูขาดความมั่นใจ ในขณะที่ภาพของเธอ โพสท่าออกมาได้ดี แต่สีหน้าออกมาดูว่างเปล่า เจสสิก้า ทำให้กรรมการประทับใจในวิดีโอ รวมถึง ภาพถ่ายของเธอ ที่ดูเร่าร้อน และมีพลังอย่างมาก ทำให้เธอถูกเรียกชื่อเป็นคนแรกอีกครั้ง(ติดกันเป็นครั้งที่สี่) ตามด้วย เคท และ โซเฟีย ทิ้งให้ ที่สเตฟานี่ ต้องตกเป็นสองคนสุดท้ายอีกครั้ง เนื่องจากกรรมการกังวลว่า เธอจะพัฒนาให้ตามทันสาวๆคนอื่นที่เหลือได้หรือไม่ กับ อาสธา ที่มีลุคส์ที่ดูสวยแปลกตา แต่กรรมการคิดว่า เธอยังดูขาดความพยายาม และไม่ทุ่มเทมากพอ สุดท้ายแล้ว เป็นที่น่าตกใจ เมื่อ สเตฟานี่ ได้รับโอกาสครั้งที่สี่ให้ไปต่อในการแข่งขัน ทำให้ อาสธา ที่มีผลงานโดยรวมโดดเด่นมากคนหนึ่งในการแข่งขัน ต้องถูกเป็นผู้ที่ถูกส่งกลับบ้าน
ตอนที่ 11 : The Story So Far - The Road To Top 4
ในตอนที่8 เฮเลน่า ที่ได้เกิดอาการ ภาวะตื่นตระหนก ในห้องตัดสิน หลังจากนั้น โจอี้ มีด จึงได้เข้ามาหาเธอที่บ้านพัก รวมถึงยังได้ให้กำลังใจเธออีกด้วย ในตอนที่9 เฮเลน่า สร้างความสนุกสนาน ด้วยการสวมบทบาทเป็นคณะกรรมการในห้องตัดสิน ในตอนที่10 โจอี้ ได้สร้างความประหลาดใจแก่สาวๆด้วยการจัดอาหารค่ำสุดหรู ในบ้านพัก และเธอยังได้รว่มแบ่งปันเรื่องราวต่างๆ รวมถึงประสบการณ์ของเธอ ในระหว่างรับประทานอาหารด้วย
และเมื่อถึงช่วงใกล้จบ แดเนียล ได้เดินทางมาพบกับสาวๆ สี่คนสุดท้าย ที่บ้านพัก เพื่อแนะนำเคล็ดลับในการผสมผสานเสื้อผ้า สำหรับให้สาวๆออกไปคัดตัวอีกด้วย
ตอนที่ 12 : Hong Kong Extravaganza
ต่อมา นาเดีย ได้มาพบกับสาวๆที่ห้องพัก เพื่อมอบ แฟ้มสะสมผลานของพวกเธอแต่ละคน เพื่อใช้สำหรับการออกไปหางาน ในฮ่องกง และยังได้ คาร่า จี นางแบบสาว มาแนะนำเคล็ดลับในการคัดตัวเพื่อให้ได้งาน อีกด้วย โดยสาวๆได้ไปพบกับเอเจนซี่ และได้รับการจองตัวดังนี้
เจสสิก้า, เคท และ สเตฟานี่ ทำออกมาได้น่าประทับใจ ในขณะที่ โซเฟีย ไม่ได้รับการจองตัวเลยซักที่เดียว สุดท้ายแล้ว เจสสิก้า ซึ่งถูกจองตัวมากที่สุด เธอจึงเป็นผู้ชนะ โดยเธอจะได้รางวัล คือ ได้พักที่ โรงแรมมิร่า ฟรีสองคืน ซึ่งเป็นโรงแรมไลฟ์สไตล์ดีไซน์เนอร์ขนาดเล็กแห่งแรกใน ฮ่องกง หลังจากนั้น พวกเธอจึงได้ไปล่องเรือ เที่ยวเมืองยามค่ำคืน ร่วมกับ นาเดีย
ในห้องตัดสิน กรรมการประทับใจ ภาพของ เจสสิก้า ที่ออกมาเป็นแฟชั่นชั้นสูงมาก แต่ภาพถ่ายโดยรวมส่วนใหญ่นั้น ยังออกมาไม่ดีเท่าไหร่ สเตฟานี่ ถ่ายภาพออกมาจืดชืด และดูน่าเบื่อ โซเฟีย โพสท่างุ่มง่าม และดูไม่มั่นใจ ในขณะที่ เคท ถ่ายภาพออกมาได้อย่างสวยงาม ทำให้เธอ ถูกเรียกชื่อเป็นคนแรก ตามมาด้วย เจสสิก้า และถึงแม้ว่า สเตฟานี่ จะทำได้ดีในการเดินแบบตอนไปหางาน แต่เมื่อเธออยู่หน้ากล้อง กลับถ่ายภาพออกมาดูนิ่งสนิท และดูน่าเบื่อ เธอจึงตกเป็นสองคนสุดท้ายอีกครั้ง ร่วมกับ โซเฟีย ที่มีหุ่นที่สวยงาม และมีศัยกภาพมาก แต่ในการหางาน เธอกลับไม่ได้รับการจองตัวเลยซักที่เดียว และภาพถ่ายโดยรวมของเธอ ยังออกมาไม่คงที่ สุดท้ายแล้ว เป็นที่ตกใจ เมื่อ นาเดีย ได้ให้โอกาสครั้งที่ห้าพร้อมยื่นภาพให้กับ สเตฟานี่ เพื่อเข้าสู่รอบตัดสินของการแข่งขัน ทำให้ โซเฟีย ต้องเป็นผู้ที่ถูกส่งกลับบ้าน
ตอนที่ 13 : Finale
หลังจากการตัดสินครั้งล่าสุด สาวๆทั้งหมด ได้เดินทางเพื่อกลับมายัง สิงคโปร์ อีกครั้ง ต่อมา พวกเธอได้พบกับ นาเดีย ที่ซึ่งจะมาเป็นผู้กำกับโฆษณา กล้องแคนน่อน เอ็กซัส ซึ่งมีหัวข้อคือ หนึ่งวันของสุดยอดนางแบบ ในการถ่ายโฆษณา เคทดูกังวล จนแสดงออกมาอย่างเห็นได้ชัด เจสสิก้า ถูกตำหนิว่า ดูจงใจมากเกินไป และ สเตฟานี่ ลืมบทที่ต้องพูด ทำให้เธอต้องพยายามอย่างหนัก
หลังจากนั้น พวกเธอจึงได้ไปถ่ายภาพแฟชั่นเพื่อขึ้นปก นิตยสาร ฮาร์เปอร์ บาร์ซาร์ โดยที่สาวๆไม่รู้เลยว่า โจอี้ มีด ได้พาคนสำคัญของพวกเธอ มาสร้างความประหลาดใจอยู่อีกห้องนึง ในการถ่ายภาพ ชุดของเคท คับมาก ทำให้เธอโพสท่าออกมาไม่หลากหลายเท่าที่ควร แต่เธอก็พยายาม จนทำได้ดีขึ้น สเตฟานี่ ทำออกมาได้ไม่ดี กับชุดที่เธอใส่ และทำให้ชุดที่ใส่ดูราคาถูก และยังโพสท่าออกมาไม่แรงพอที่จะขึ้นปก ในขณะที่ เจสสิก้า รู้สึกเครียดและกังวลก่อนการถ่ายภาพ แต่เธอก็สามารถ ทำออกมาได้อย่างน่าประทับใจ ในการโชว์รูปร่าง ส่วนเว้า ส่วนโค้ง และทำให้ชุดที่ใส่ดูมีราคาแพง ซึ่งหลังจากที่พวกเธอแต่ละคนถ่ายภาพเสร็จแล้ว จึงได้พบกับคนสำคัญ ซึ่งทำให้พวกเธอดีใจเป็นอย่างมาก
ต่อมา สาวๆได้เดินทางมาที่ พิพิธภัณฑ์สัตว์น้ำ ซึ่งเป็นสถานที่ที่ใช้ในการเดินแบบครั้งสุดท้าย พวกเธอจะได้สวมชุดราตรีที่ออกแบบโดย เฟรเดอริก ลี ซึ่งได้แรงบันดาลใจมาจาก วัฒนธรรมชาวเขาของเอเชีย โดยจะได้สาวๆที่ถูกคัดออกไปแล้ว เฮเลน่า, โซเฟีย, ทรัง, ฟีแลนโทรปี, เคย์ล่า และอาสธา รวมถึง โซฟี่ ซัมเนอร์ ผู้ชนะจาก อเมริกาส์เน็กซต์ท็อปโมเดล ฤดูกาลที่ 18 มาร่วมเดินแบบอีกด้วย ซึ่งพวกเธอ ก็สามารถทำออกมาได้อย่างน่าประทับใจ ซึ่งหลังจากเดินแบบเสร็จ ไทรา แบงส์ จึงได้เข้ามาพูดคุยกับสาวๆที่หลังเวที
ในห้องตัดสิน ได้ ไทรา มาร่วมเป็นคณะกรรมการในการตัดสินด้วย สเตฟานี่ ทำให้กรรมการประทับใจในการเดินแบบ และการถ่ายโฆษณา แต่ภาพถ่ายขึ้นปก ฮาร์เปอร์ บาซาร์นั้น เธอทำออกมาแย่ เนื่องจากดูขาดพลัง จนทำให้ภาพของเธอ เป็นคนเดียวที่ถูกตัดออกจนเหลือครึ่งตัว เคท เดินแบบเหมือน นักสเก็ต มากเกินไป จนดูไม่เป็นธรรมชาติ ส่วนการถ่ายโฆษณานั้น กรรมการคิดว่า ดูขาดความน่าเชื่อถือ ในส่วนของภาพถ่ายนั้น ดูสวยงามมาก แต่ไม่เป็นแฟชั่นชั้นสูง เจสสิก้า ทำให้กรรมการประทับใจในการเดินแบบ ที่ดูมีเสน่ห์และเซ็กซี่ ในขณะที่โฆษณาของเธอ ก็ดูมีความน่าเชื่อถือ และขายสินค้าได้อย่างดี ในส่วนของภาพถ่ายนั้น เธอได้โชว์สัดส่วนออกมาได้อย่างสวยงาม รวมถึงขายชุดที่ใส่ได้อีกด้วย
ในการปรึกษาหารือนั้น กรรมการคิดว่า เคท ยังเดินแบบได้ไม่ดีนัก รวมถึงไม่เป็น นางแบบแฟชั่นชั้นสูง แต่เธอเหมาะกับการขายความเซ็กซี่ และขี้เล่นมากกว่า เนื่องจากเธอมีบุคลิกที่ดูร่าเริง และสนุกสนาน ในขณะที่ สเตฟานี่ ที่ทำได้ดีทั้งการเดินแบบ และถ่ายโฆษณา แต่พัฒนาการโดยรวมตลอดการแข่งขันนั้น เธอทำได้แย่ลงไปในทุกๆสัปดาห์ และเจสสิก้า ที่มีอายุมากเกินไป ในวงการนางแบบ แต่เธอก็สามารถถ่ายภาพออกมาได้อย่างดงามสม่ำเสมอ รวมถึงชนะโจทย์บ่อยครั้ง และไม่เคยตกเป็นสองคนสุดท้ายเลยอีกด้วย สุดท้ายแล้ว หลังจากลงความเห็นแล้ว ผู้ชนะคนแรกของ เอเชียเน็กซต์ทอปโมเดล ฤดูกาลแรก คือ เจสสิก้า อมรกุลดิลก
ผู้เข้าแข่งขัน
(อายุเป็นไปตามช่วงเวลาที่ถ่ายทำรายการ)
ตัวละครในโทโฮโปรเจกต์
ตัวละครหลัก
ฮาคุเรย์ เรย์มุเป็นตัวละครหลักของโทโฮทุกภาค เธอเป็นมิโกะแห่งศาลเจ้าฮาคุเรย์, ซึ่งสถานที่ตั้งนั้นอยู่ที่สุดขอบตะวันออกของเก็นโซเคียว และเป็นสถานที่ที่ติดต่อกับโลกมนุษย์ภายนอกด้วย
เรย์มุเป็นคนง่ายๆ บางทีก็ขี้เกียจ และไม่ชอบการฝึกฝนอะไร เธอจึงเป็นคนที่มีพลังค่อนข้างสมดุลในทุกๆ ด้าน ถึงแม้จะมีพรสวรรค์ก็ตาม อย่างไรก็ดี เธอยังมีความรับผิดชอบในหน้าที่ของเธอสูงมาก หากเป็นเรื่องที่เกี่ยวกับเกนโซเคียวละก็ เธอจะมีพลังพิเศษที่มากกว่าปกติด้วยซ้ำ
ความสามารถหลักๆ ของเธอก็คือการบินไปบนท้องฟ้า และเข้ากับผู้อื่นได้ดี ถึงแม้จะเป็นศัตรูก็ตาม ลักษณะพิเศษของเรย์มุในเกมคือการใช้กระดาษยันต์ติดตามเป้าหมายและลูกแก้วหยิน-หยางเป็นอาวุธ
คิริซาเมะ มาริสะ เป็นตัวละครหลักของโทโฮตั้งแต่ภาค Phantasmagoria of Dim. Dream เป็นต้นมา (ก่อนหน้านั้นเธอปรากฏตัวในภาค Story of Eastern Wonderland ในฐานะศัตรู) มาริสะเป็นชนเผ่าจอมเวทย์ที่อาศัยอยู่ในป่าเวทมนตร์ เธอเป็นเพื่อนสนิทของเรย์มุและมักจะไปหาเธอบ่อยๆ ไม่เช่นนั้นเธอก็มักจะใช้เวลาในการศึกษาเวทมนตร์ เธอเป็นคนชอบเก็บสะสมสิ่งของต่างๆ อย่างมากและชอบ "ยืม" สิ่งของจากผู้อื่นโดยไม่ "คืน" เลยซักชิ้น
ความสามารถของมาริสะคือเวทมนตร์ที่มีพลังทำลายล้างสูง ลักษณะพิเศษของมาริสะในเกมคือการใช้ดวงดาวและลำแสงเลเซอร์เป็นอาวุธในการโจมตี ซึ่งการที่เธอมีนิสัยชอบ "ขอยืม" สเปลส่วนใหญ่ของเธอจึงนำมาจากตัวละครอื่นๆ ด้วย (ท่าไม้ตาย "Master Spark" ของเธอก็เลียนแบบมาจากยูกะ)
โทโฮเรย์อิเด็น (東方靈異伝　～ Highly Responsive to Prayers)
เป็นตัวละครที่มี 3 รูปร่างคือลูกแก้วหยิน-หยาง, มิโกะหญิง และองเมียวจิชาย
ลักษณะคล้ายดวงตาปีศาจที่เชื่อมต่อกันโดยกระแสไฟฟ้า
เป็นปีศาจเด็กสาวที่ไร้เดียงสา
นางฟ้าแห่งความตาย
มิมะปรากฏตัวครั้งแรกด้วยการเป็นบอสด่าน 10 ของสายนรก หลังจากนั้นเธอก็ได้ปรากฏตัวอีกหลายๆ ครั้งด้วยบทบาทที่มากขึ้น
รัฐเคนทักกี
เศรษฐกิจ
มีพืชเศรษฐกิจคือ ยาสูบ ที่ทำชื่อเสียงให้แก่สหรัฐ จนได้ชื่อว่า ทองคำเขียว (Green Gold)
ตัวละครในโทโฮโปรเจกต์
โทโฮเรย์อิเด็น (東方靈異伝　～ Highly Responsive to Prayers)
เรียกอีกชื่อหนึ่งว่า "พระจันทร์แห่งความชั่วร้าย" ลักษณะของเธอคล้ายดวงจันทร์หรือลูกแก้วที่มีออร่าสีม่วงอยู่รอบๆ และมีรูปหญิงสาวอ่อนวัยภายในนั้น
นักรบแห่งดวงดาว
ดัวละครที่ปรากฏ:
โทโฮฟูวมะโรคุ (東方封魔録 ～ Story of Eastern Wonderland)
เก็นจิเป็นสัตว์เลี้ยงของเรย์มุที่ถูกเธอจับในระหว่างฝึกฝน เนื่องจากเก็นจิมีอายุยืนมาก เขาจึงมีพลังลึกลับมากมาย หนึ่งในพลังนั้นก็คือการที่เหาะได้ ดังนั้นเรย์มุจึงขี่หลังของเขาเพื่อที่จะเหาะจากภาค 2 ถึง 5 แต่หลังจากนั้นเรย์มุก็เรียนรู้ทักษะที่จะเหาะได้เอง เก็นจิจึงไม่ได้ปรากฏตัวหลังจากนั้น
วิศวกรแห่งเก็นโซเคียว (เป็นบอสของด่าน 1 และด่าน extra) เธอขับ "Flower Tank" (รถถังดอกไม้) ในด่านหนึ่ง และ "Evil Eye Sigma" (ดวงตาปีศาจ ซิกม่า) ในด่านพิเศษ และริกะเป็นเพียงตัวละครตัวเดียวที่ขับขี่ยานพาหนะต่อสู้
ซามูไรสาวผู้ต้องการพลังของตระกูลฮาคุเรย์
ดัวละครที่ปรากฏ:
โทโฮมุจิคู (東方夢時空　～ Phantasmagoria of Dim.Dream)
เอเลนเป็นแม่มดที่เป็นเด็กชั่วนิรันดร์ แต่ในความเป็นจริง การที่เธอมีอายุยืนได้นั้นเธอต้องแลกกับการที่เธอจำอะไรไม่ได้
เธอมาจากเรื่อง Hatarakimono ของ Izumi Takemoto ที่ ZUN ชื่นชอบ
โคโตฮิเมะเป็นเจ้าหญิงที่ฝันอยากจะเป็นตำรวจสาว เธอมักจะทำตัวไม่สมกับฐานะเท่าใดนัก และเป็นที่รู้กันว่าเธอชอบสะสมสิ่งของที่คนอื่นไม่สนใจจะสะสมเลย
คานะเป็นผีที่เกิดจากจิตใจส่วนลึกที่ไม่มั่นคงของเธอ แต่เนื่องจากผู้คนที่อาศัยในบ้านเริ่มไม่สนใจเธอและชินกับการหลอกหลอนของเธอได้ เธอจึงมองหาสถานที่อื่นเพื่อที่จะหลอกหลอนผู้คนต่อไป
ริคาโกะเป็นผู้ที่เชื่อในวิทยาศาสตร์เพียงไม่กี่คนในเก็นโซเคียว อย่างไรก็ตาม เธอก็มีพลังเวทย์ที่ทรงพลังคนหนึ่งเช่นกัน แต่เนื่องจากเธอไม่สนใจในเวทมนตร์เท่าใดนัก และวิทยาศาสตร์อย่างเดียวก็ไม่ตรงใจเธอเท่าใดนัก เธอจึงผสมผสานเวทมนตร์และวิทยาศาสตร์รวมกัน
เธอคล้ายคลึงกับริกะในภาค 2 อย่างมาก และเป็นตัวละครในโทโฮคนเดียวในขณะนี้ที่สวมแว่น
ศาสตราจารย์ยูเมมิเป็นอาจารย์สอนวิชาฟิสิกส์ในมหาวิทยาลัยแห่งหนึ่งในโลกที่ไกลออกไปจากเก็นโซเคียว
ในโลกของเธอนั้นทุกอย่างสามารถอธิบายได้ด้วยหลักวิทยาศาสตร์ทั้งหมด ดังนั้นเมื่อเธออธิบายถึงเรื่องเกี่ยวกับเวทมนตร์ในที่ประชุมวิชาการ เธอจึงถูกหัวเราะเยาะ และนั่นเป็นเหตุผลทำให้เธอเดินทางมายังเก็นโซเคียวเพื่อทำการวิจัยและพิสูจน์ว่าทฤษฎีของเธอไม่ผิดพลาด
ดัวละครที่สามารถเลือกเล่นได้:
โทโฮเก็นโซเคียว (東方幻想郷　～ Lotus Land Story)
ไมเนอร์โยวไคที่เกิดผิดสถานที่และผิดเวลา ในเกมนั้น ชื่อของเธอปรากฏเป็นเครื่องหมายปริศนา และชื่อ "orange" ของเธอนั้นปรากฏในประวัติตัวละครในเกมเท่านั้น
คุรุมิเป็นแวมไพร์ที่อาศัยอยู่ที่ตรงกลางของทะเลสาบแห่งเลือด เธอคอยปกป้องทะเลสาบแห่งนี้จากผู้คนที่เดินทางผ่าน
เอลี่เป็นผู้เฝ้าประตูของมุเกนกัน ซึ่งเป็นคฤหาสน์ที่แทบไม่มีใครเข้าไปเยี่ยมเยียน และทำให้เธอแทบไม่ได้ฝึกฝนดันมาคุซักเท่าไหร่
ยูกะเป็นโยวไคระดับสูง เธออาศัยในคฤหาสน์มุเกนกัน ซึ่งตั้งอยู่ที่เขตแดนระหว่างโลกแห่งความฝันและโลกแห่งความจริง ในภาคนี้ยูกะได้แผ่พลังเวทย์ข้ามโลก และได้ส่งเหล่าวิญญาณในศาลเจ้าฮาคุเรย์ให้คุ้มคลั่งและดึงดูดความสนใจจากมาริสะที่ชอบสอดรู้สอดเห็น
ยูกะจะถือร่มกันแดดเป็นเอกลักษณ์ และมันสามารถใช้ยิงลำแสงเลเซอร์ได้ ซึ่งลำแสงนี้คล้ายคลึงกับ "Master Spark" ของมาริสะ
มุเกทสึเป็นเผ่าปีศาจที่มีรูปร่างเหมือนมนุษย์และสวมชุดเมด เธอเป็นน้องสาวของเกนเกทสึ
ถึงแม้เธอจะสวมชุดสาวใช้แต่เธอก็ได้บอกว่าสถานที่ที่เธอต่อสู้คือโลกของเธอ และไม่มีใครรู้ว่าเธอทำงานให้ยูกะหรือให้คนอื่นหรือไม่
เกนเกทสึเป็นพี่สาวของมุเกทสึ เธอมีผมทอง สวมชุดชมพู มีปีกที่คล้ายปีกแมลง
ดัวละครที่ปรากฏ:
โทโฮไคคิดัน (東方怪綺談　～ Mystic Square)
หลุยส์เป็นผู้อาศัยของมาไค เธอเข้าโจมตีเรย์มุในข้อหาบุกรุกมาไค
อลิสเป็นเด็กสาวที่ได้รับพลังจากหนังสือ "มนต์ดำของอลิส" และจะไร้พลังถ้าปราศจากมัน เธอปรากฏตัวในด่าน 3 และพยายามจะหยุดยั้งผู้บุกรุก แต่ว่าทำไม่สำเร็จ เธอจึงกลับมาในด่านพิเศษ ชื่อของเธออ้างอิงมาจากเรื่อง Alice in Wonderland
ยูกิเป็นแม่มดดำผู้ปรากฏตัวพร้อมกับไมในด่าน 4 เธอโกรธมากเมื่อเห็นว่าไมถูกจัดการก่อนเธอ พลังพิเศษของเธอคือไฟ
ไมเป็นแม่มดขาวที่ปรากฏตัวพร้อมกับยูกิ เธอจะเริ่มเอาจริงถ้ายูกิถูกจัดการก่อนเธอ พลังพิเศษของเธอคือน้ำแข็ง
ยูเมโกะเป็นเมดที่คอยรับใช้ชินกิ ความสามารถของเธอจัดว่าอยู่ในระดับต้นๆ ของมาไค รูปแบบการโจมตีของเธอคือการขว้างมีด (ซึ่งอาจเป็นต้นแบบของซาคุยะ)
ชินกิเป็นผู้สร้างมาไคแห่งนี้ และเนื่องจากชินกิเป็นผู้สร้าง เหล่าผู้อาศัยที่นี่จึงนับถือเธอดั่ง "พระเจ้า"
ในฐานะของพระเจ้าแห่งนั้น เธอจึงต้องลงโทษผู้ที่เข้ามาบุกรุกทั้งสี่คน
ดัวละครที่ปรากฏ:
โทโฮโคมะเคียว (東方紅魔郷　～ Embodiment of Scarlet Devil)
รูเมียมีความสามารถในการสร้างขอบเขตแห่งความมืดรอบๆ ตัวเธอ แต่ว่านั่นก็ทำให้ระยะการมองเห็นของเอลดลงเช่นกัน จึงไม่ค่อยมีประโยชน์ในการต่อสู้เท่าใดนัก
ไดโยวเซย์เกือบจะเป็นตัวละครที่ไม่สำคัญเพราะไม่มีประวัติในเกม แต่ว่าแฟนๆ ตั้งชื่อเธอว่าไดโยวเซย์ (แปลว่าภูติใหญ่)
หลังจากนั้น ZUN ได้อธิบายถึงลักษณะนิสัยของเธอที่ร่าเริง ขี้เล่น ตรงไปตรงมา
ชิลโนเป็นภูติน้ำแข็งที่อาศัยอยู่ในทะเลสาบรอบๆ คฤหาสน์มารแดง (บอสด่าน 2) ถึงแม้เธอจะไม่ค่อยฉลาด และดูเป็นตัวละครที่ตลกไม่ต่างจากเหม่ยหลิง งานอดิเรกของเธอคือการแช่แข็งกบ แล้วมองดูจนกว่าน้ำแข็งจะละลาย แต่ส่วนมากเธอจะเผลอทำน้ำแข็งแตกซะก่อน
ชิลโนไม่เหมือนกับเลตตี้ เธอมีพลังไอเย็นรอบๆ ตัวตลอดปี ทำให้เธอสามารถอยู่ได้แม้แต่ในฤดูใบไม้ผลิหรือฤดูร้อน
โคอะคุมะเป็นบอสกลางของด่าน 4 เธอไม่มีประวัติตัวละครคล้ายๆ กับไดโยเซ และถูกแฟนๆ เรียกเธอว่า "โคอาคุมะ" (ปีศาจเล็ก) แต่อย่างไรก็ดี เธอเป็นตัวละครที่ได้รับความนิยมอย่างมากเช่นกัน
ZUN ได้อธิบายลักษณะของเธอไว้ว่า เป็นคนที่มีลักษณะแปลกประหลาด ชอบเล่นอะไรแผลงๆ และมักลงมือทำอะไรก่อนคิดเสมอๆ
แพทชูลี่เป็นจอมเวทย์และเป็นเพื่อนกับเรมิเลีย เธออาศัยอยู่ในห้องสมุดของคฤหาสน์มารแดง ซึ่งนานๆ ครั้งเธอถึงจะออกจากห้องสมุดแห่งนั้น (คล้ายๆ กับฮิคิโคโมริ) เธอสามารถควบคุมธาตุทั้ง 7 ได้ (ธาตุตามชื่อของวันในภาษาญี่ปุ่น ทำให้เธอมีฉายาอีกอย่างว่า "จอมเวทย์หนึ่งสัปดาห์")
เธอมีความสัมพันธ์ที่ไม่ค่อยดีนักกับมาริสะ เนื่องจากมาริสะมักจะมา "ขอยืม" หนังสือในห้องสมุดโดยไม่ได้รับอนุญาต (และมักจะไม่คืน)
ซาคุยะเป็นมนุษย์เพียงคนเดียวในคฤหาสน์มารแดงแห่งนี้ และเป็นหัวหน้าสาวใช้ภายในคฤหาสน์ ใน official fanbook ได้อธิบายว่าเธอเคยเป็นนักล่าแวมไพร์มาก่อน แต่ว่าได้พ่ายแพ้ต่อเรมิเลีย เรมิเลียรู้สึกมีเมตตาจึงรับให้เธอเป็นสาวใช้และตั้งชื่อว่าซาคุยะให้
ถึงแม้จะมีดูมีอายุเพียงแค่ 16 ปีเหมือนเด็กสาวคนอื่น แต่ว่าเธอก็มีความสามารถในการเร่ง หน่วง และหยุดเวลาได้แต่เธอไม่สามารถย้อนเวลาได้
เรมิเลียเป็นเจ้าของคฤหาสน์มารแดง และมีสายเลือดแวมไพร์ เธอเป็นที่รู้จักในนาม "มารแดง" เนื่องจากเลือดของเหยื่อของเธอได้ย้อมเสื้อผ้าของเรมิเลียให้เป็นสีแดงชาด ถึงแม้จะมีรูปร่างเป็นเด็ก แต่ว่าเรมิเลียก็มีอายุมากกว่า 500 ปีแล้ว
ฟลังดร์เป็นน้องสาวของเรมิเลีย มีอายุประมาณ 495 ปี โดยปกติเธอไม่ได้รับอนุญาตให้ออกมานอกคฤหาสน์ เนื่องจากเธอควบคุมตัวเองไม่ค่อยได้ อย่างไรก็ตามเธอก็ชอบพี่สาวของเธอมาก และไม่พยายามหลบหนีไปไหน แวมไพร์ส่วนมากจะหยุดยั้งการต่อสู้กับมนุษย์ และไว้ชีวิตพวกมนุษย์เพื่อเก็บไว้เป็นอาหาร แต่ฟลังดร์มักได้รับอาหารที่เตรียมไว้เสร็จเรียบร้อยแล้ว เธอจึงไม่รู้ว่าแหล่งอาหารของเธอมาจากมนุษย์ ดังนั้นเวลาต่อสู้เธอจึงไม่ลังเลและได้เผาไหม้พวกเขาโดยไม่คำนึงใดๆ
ดัวละครที่ปรากฏ:
โทโฮโยโยมุ (東方妖々夢 ～ Perfect Cherry Blossom)
เลตตี้เป็นโยวไคที่ปรากฏตัวเฉพาะฤดูหนาวเท่านั้น เธอกล่าวไว้ว่า ฤดูใบไม้ผลิเป็นช่วงจำศีล ฤดูร้อนและฤดูใบไม้ร่วงเป็นช่วงนอนหลับ ดังนั้นฤดูหนาวจึงเหมาะแก่การทำกิจกรรม เธอมีความสุขมากในช่วงฤดูหนาว อย่างไรก็ดี เธอยอมรับความจริงที่ว่า ฤดูหนาวจะต้องจบลงในวันใดวันหนึ่ง แต่เธอก็ไม่ได้โทษใคร
อลิสในภาคนี้ได้กลับมาจากภาค 4 ตอนนี้เธอได้อาศัยอยู่ในป่าเวทมนตร์ เธอดูเผินๆ ก็คล้ายมาริสะตรงที่พวกเขาอยู่อย่างโดดเดี่ยว และใกล้เคียงกันและกัน ทั้งคู่เป็นจอมเวทย์ และชอบสะสมสิ่งของเช่นกัน แต่เธอก็เป็นคนที่นิสัยต่างออกไปจากมาริสะ เธอค่อนข้างสันโดษ ไม่สนใจคนอื่น และไม่โจมตีใครเพียงเพื่อความสนุกส่วนตัวเท่านั้น อย่างไรก็ดี ลึกๆ ในใจของเธอค่อนข้างเป็นคนขี้ขลาด ซึ่งส่วนนี้ทำให้เธอเป็นคนบอบบางและขุ่นเคืองง่าย อลิสสามารถควบคุมตุ๊กตาเพื่อใช้ในการดันมาคุ และเป็นผู้ที่ควบคุมตุ๊กตาที่ดีที่สุดในเกนโซเคียว ตุ๊กตาของเธอมีชื่อว่าเซี่ยงไฮ้ ซึ่งเป็นตุ๊กตาที่โดดเด่นมากในเกม ใน official fanbook Perfect Memento of Strict Sense ได้กล่าวว่า อลิสนั้นเป็นมนุษย์ที่เป็นจอมเวทย์ได้จากการฝึกฝน ซึ่งสิ่งนี้ดูจะขัดแย้งกับประวัติของเธอในภาค Mystic Square
ลิลลี่ไวท์ (ลิลลี่ขาว) เป็นภูติที่ป่าวประกาศว่าถึงฤดูใบไม้ผลิแล้ว อย่างไรก็ดี เธอมักจะประกาศด้วยวิธีดันมาคุมากกว่าใช้คำพูด ดังนั้นการประกาศของเธอจึงดูเหมือนการโจมตีของศัตรูมากกว่า เธอเป็นบอสกลางคนแรกที่มีประวัติตัวละครอย่างเป็นทางการ   ในด่าน "มุเอนซึกะ" ของ Phantasmasgoria of Flower View ลิลลี่ขาวในชุดสีดำได้ปรากฏตัวแทนชุดปกติ ทำให้แฟนๆ ตั้งชื่อเธอว่า "ลิลลี่ดำ" และกลายเป็นตัวละครที่ตรงข้ามกับลิลลี่ขาว
สามพี่น้องปริซึมริเวอร์เป็นวิญญาณที่มีรูปร่างของพี่น้องสามคน แท้จริงพวกเธอเป็นลูกสาวของผู้ที่มีฐานะ แต่ได้เกิดเหตุการณ์ต้องสาปที่ทำให้ทั้งสี่ต้องแยกจากกัน เลล่า ปริซึมริเวอร์ ซึ่งเป็นบุตรสาวคนที่ 4 เธอไม่สามารถออกจากคฤหาสน์ที่เต็มไปด้วยความทรงจำของเธอแห่งนั้นได้ เธอจึงใช้พลังสร้างวิญญาณที่มีรูปร่างลักษณะเหมือนพี่สาวทั้งสามของเธอ หลังจากนั้นเธอก็ค่อยๆ ถูกลืมไปพร้อมๆ กับคฤหาสน์หลังนั้น
ถึงแม้ผู้คนจะล้มหายตายจากไปกับกาลเวลา แต่เหล่าวิญญาณยังคงขับขานเสียงร้องจวบจนทุกวันนี้ปัจจุบันสามพี่น้องปริซึมริเวอร์ได้ถูกยูยูโกะว่าจ้างให้แสดงดนตรีในงานเทศกาลชะมดอกไม้ที่จะมาถึง ผู้เล่นสามารถพบสามพี่น้องได้ที่ประตูสู่โลกวิญญาณ
ลูนาซาเป็นพี่สาวคนโตของสามพี่น้องปริซึมริเวอร์ เธอถนัดไวโอลิน และการแสดงเดี่ยว เป็นคนซื่อสัตย์ และเป็นผู้ที่เล่นดนตรีเก่งที่สุดในบรรดาสามพี่น้อง
เมแลงเป็นพี่น้องคนกลาง เธอเล่นทรัมเป็ต พลังเวทย์ของเธอแข็งแกร่งที่สุดในบรรดาสามพี่น้อง แต่ว่าฝีมือของเธอไม่ค่อยดีนัก แต่เธอก็เป็นคนที่ร่าเริงและชอบหมกมุ่นกับสิ่งใดสิ่งหนึ่งอย่างมาก
ลิริก้ามีอายุน้อยที่สุด เธอมีทักษะด้านเครื่องดนตรี ซึ่งเธอถนัดคีย์บอร์ดและการเคาะจังหวะอย่างมาก ลิริก้ามีความฉลาดและปรับตัวง่าย แต่เธอมักจะยุให้พี่สาวช่วยต่อสู้แทนเธอมากกว่าที่เธอจะออกไปต่อสู้เอง